Ghana se sokkersterre kry bonus | Nuus24
Kaapstad – Elke speler van Ghana het ‘n bonus van $35 000 (sowat R316 000) ontvang nadat hulle gekwalifiseer het vir die kwarteindronde van die Afrikanasiesbeker, het amptenare Dinsdag gesê.“Die bonusse is betaal,” het Emmanuel Kyeremeh, Ghana se spanbestuurder, bevestig.“As hulle nie vir die kwarteindronde gekwalifiseer het nie, sou hulle niks gekry het nie,” het hy bygevoeg.Ghana, wat al vier keer die toernooi gewen het, het bo-aan groep B geëindig met sewe punte van hul drie wedstryde. Mali het tweede in die groep geëindig.Die Black Stars sal Saterdag in die eerste kwarteindstryd teen die Kaap Verdiese Eilande in Port Elizabeth te staan kom.Vir die jongste sportnuus volg Nuus24Sport op Twitter - Sapa - AFP
Lees meer oor: ghana | afrikabeker VOLGENDE OP NUUS24X Nog ’n man doodgebyt | Netwerk24
Nog ’n man doodgebyt
Beamptes het die toneel gefynkam waar die liggaam van Chapman Banisi verlede week gevind is.Foto: Elmarine Anthony
Die lykskouing op Chapman Banisi (57), wie se lyk verlede Donderdagmiddag in ’n beboste gebied in Jamestown gekry is, het getoon dat hy deur ’n dier doodgebyt is.
Gemeenskapslede het net twee dae tevore Nelson Madolo, wie se lyk Dinsdag 16 Julie in dieselfde gebied naby die woonbuurt Mountainview gevind is, ter ruste gelê.
Die lykskouing het getoon dat Madolo deur ’n dier doodgebyt is. Dierespore is naby Madolo se lyk gevind en ’n ondersoek na watter soort dier dit was, is nog aan die gang.
Hartseer familielede van Banisi het gesê hulle het hom Dinsdagoggend by die polisie as vermis aangemeld. Sy tante, Mabel Jackson, het hom Maandagoggend apteek toe gestuur om haar man se pille te gaan haal. Dit is iets wat Banisi gereeld gedoen het, maar toe hy Maandagmiddag nog nie terug was nie, het sy familie besef iets is nie pluis nie. “Hy was ’n staatmaker en het nooit rondgedwaal nie,” volgens Jackson.
Mina Siebritz, Banisi se lewensmaat, sê sy het hom gewaarsku om nie meer alleen in die bosse te loop nie. “Ek het gesê: ‘Jy het gesien wat met die ander man gebeur het.’ Ek kan dit nou nog nie glo nie. Hy was ’n goeie mens wat altyd vir die kinders hier lekkers gekoop het.”
Die waarnemende bevelvoerder van die Stellenbosch-polisie, kol. Deon Beneke, raadslid Rickus Badenhorst, hoof van die Wynlande-polisiekluster, Neville Malila en die polisiewoordvoerder Nathalie Martin het Vrydag (2 Augustus) die gemeenskap van Mountainview besoek om na inwoners se bekommernisse te luister.
Beneke het aan inwoners gesê die ondersoek geniet groot voorkeur en hulle aangeraai om die gebied eerder te vermy. VVervolg op bl. 2.